จะไปฝังยาคุม ต้องมีการเตรียมตัวอะไรบ้างคะ ต้องนัดวันตรวจอะไรหรือเปล่าหรือไปถึงสามารถฝังได้เลย อยากกันไวดีกว่าแก้
สวัสดีค่ะการใช้ยาคุมแบบฝังนั้น ควรเริ่มฝังภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้ทันที แต่หากเริ่มฝังเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฝังยาน้อยกว่า 1% เป็นวิธีการคุมกำเนิดที่สะดวกเพราะฝัง 1 ครั้งอยู่ได้ 3-5 ปีขึ้นกับชนิดของยาฝังอาจจะโทรไปสอบถามและขอนัดทำหัตถการไว้ก่อนได้ ไม่ต้องเตรียมตัวอะไรเป็นพิเศษ สามารถใช้กิจวัตรประจำวันต่างๆได้ตามปกติจนถึงวันฝังยา แต่หลังฝังยาควรระวังแผลโดนน้ำภายใน 24 ชั่วโมงแรก และงดการยกของหนักๆด้วยแขนข้างที่ฝังยามาประมาณ 1 สัปดาห์หลังฝัง